यूएईविरुद्ध नेपालको सान्त्वना जित
एसीसी पुरुष इमर्जिङ टिम्स कप क्रिकेटमा यूएई 'ए' लाई नेपालले ३ विकेटले पराजित गरेको छ । बुधबार कोलम्बोस्थित पी सारा ओभलमा टस जितेर ब्याटिङ गरेको यूएईले नेपाललाई दिएको १५८ रनको लक्ष्य नेपालले २३औं ओभरमा भेट्टाएको हो ।
काठमाडौँ — एसीसी पुरुष इमर्जिङ टिम्स कप क्रिकेटमा यूएई 'ए' लाई नेपालले ३ विकेटले पराजित गरेको छ । बुधबार कोलम्बोस्थित पी सारा ओभलमा टस जितेर ब्याटिङ गरेको यूएईले नेपाललाई दिएको १५८ रनको लक्ष्य नेपालले २३औं ओभरमा भेट्टाएको हो ।नेपालका लागि कुशल भुर्तेलले ४३ बलमा सर्वाधिक ७१ रन बनाउँदै प्लेयर अफ द म्याच भए भने देव खनाल र सन्दीप जोराले २४/२४ रन बनाए । यसैगरी नवौं ब्याटरको रुपमा आएका प्रतीश जीसीले अन्तिम बलमा चौका प्रहार गर्दै नेपाललाई जित दिलाए । यूएईले ४४ ओभरमा सबै विकेट गुमाउँदै १५७ रन बनाएको थियो । यूएईका लागि ओपनिङ ब्याटर लभप्रीत सिंहले सर्वाधिक ५२ रन बनाए । ८२ बल सामना गरेका उनले ६ चौका र १ छक्का प्रहार गरे । त्यस्तै इथान डिसुजाले १८ रन बनाए । आर्यांश शर्माले १४ रन, अश्वनाथ वल्थपाले १६ र जस जियानानीले १३ रन बनाउँदा अन्य ब्याटरले भने दोहोरो अंकमा स्कोर बनाउन सकेनन् ।यसअघि नै समूह चरणबाट बाहिरिइसकेको नेपालका लागि कुशल भुर्तेलले उत्कृष्ट बलिङ गरे । १० ओभर बलिङ गरेका भुर्तेलले ४० रन खर्चंदै ६ विकेट दिए । मौसम ढकालले २ विकेट लिँदा कुशल मल्ल र पवन सर्राफको नाममा १/१ विकेट रह्यो ।नेपाल लगातार दुई खेलमा पराजय भोग्दै समूह चरणबाटै बाहिरिएको हो । नेपाल पहिलो खेलमा पाकिस्तान 'ए' सँग ४ विकेट र दोस्रो खेलमा भारत 'ए' सँग ९ विकेटले हारेको थियो ।